|  |  |  |
| --- | --- | --- |
| Styre, råd og utval**Ålhus og Helgheim sokneråd**  | MøtestadSkei misjonshus | Møtedato**23.03.2021** |
| Arkiv nr. | Møtestart18.00 | Møteslutt21.00 |

Til stades på møtet:

|  |
| --- |
| Desse møtte:Aud Anny Tveit Solheimsnes, Marta Fimreite, Reidun Gravdal Nedrebø, Ellinor Østenstad, Nina Årset Solheim (kom under sak 9/21), Astrid Aardalsbakke Feldt, Norvald Nedrebø, Steinar Dvergsdal, Hildegunn Huus, Maria Sture og Reidar Knapstad (prest).  |
| Meldt forfall:Merete Oline Helgheim, Svein Årdalsbakke, Britt-Jannicke Lundal og Erna Dvergsdal Krøke. |
| **Saker: 07/-15/21** |

Opning v/Hildegunn Huus.

Astrid Feldt melde ei ny sak: «Invitasjon til møte om diakoni».

Soknerådet handsamar denne under sak 11/21.

**Sakliste:**

**Sak 07/21 Godkjenning av innkalling.**

 *Vedtak: Innkallinga vart godkjend utan merknader*.

**Sak 08/21** **Godkjenning av referat 16.02.21**

 *Vedtak: Referatet vart godkjent utan merknader.*

**Sak 09/21** **Revidert gudstenesteforordning**

Astrid gjekk gjennom sakspapiret frå prosten i Sunnfjord.

Sjå vedlegg.

Ordskifte:

* Det går an å auke opp talet på gudstenester på Vassenden – i så fall må vi få tilført presteressurs utanfrå.
* Dette kan til dømes vere forordna gudstenester på ettermiddagen same dag som det har vore føremiddagsgudsteneste i ei av dei andre kyrkjene i soknet.
* Vi bør ikkje trappe ned på talet på gudstenester der det i utgangspunktet er godt frammøte gjennom året – slik det er i Helgheim.
* Frammøtet i Helgheim har styrka seg, og heile Jølster har jobba godt med å satse på kyrkja.
* Gudsteneste to sundagar i månaden vil vere ein nedgang, medan minst annankvar sundag vil vere som i dag.
* Vi kan gjerne auke opp med fem gudstenester i Ålhus sokn.
* Det skal ikkje vere nokon hindring å få tilført presteressurs.
* Vi tolkar det slik at gudstenester på spesielle dagar og med spesielle føremål kjem i tillegg til dei skisserte gudstenestene på sundagar.

*Vedtak: Ålhus og Helgheim sokneråd ynskjer å auke opp talet på familieretta gudstenester i Ålhus sokn med fem gudstenester i året. Det må fylgje ekstra presteressurs med desse gudstenestene.*

*Vedtak: Ålhus og Helgheim sokneråd ynskjer å oppretthalde talet på gudstenester i Helgheim kyrkje slik det er i dag med gudsteneste minst to sundagar i månaden (kategori b).*

**Sak 10/21** **Oppfølging av smittevernstiltak i sokna**

Astrid la fram.

Sjå vedlegg.

Ordskifte:

* Vi ynskjer å halde fram med kyrkjekaffi i Jølster føresett at dette vert gjort på ein forsvarleg måte.
* Avstandskravet i benkeradane burde ta omsyn til kohortar, og ikkje berre husstand.
* Dei som tilviser plassar i kyrkja har eit ansvar, og dei som går i kyrkja må vere trygge på at folk respekterer avstandskravet i kyrkja.
* Vi ynskjer eit opphald i gudstenesta til ofring med Vipps, der òg dei som har kontantar kan ofre i midtgang / ved dør - offergang. Her kan vi bruke takkebøn/musikk.
* Vi tek i mot dåp med dåpsfylgje frå andre kommunar der desse allereie er avtalte. Her må vi passe på avstand ved fotografering.
* Presten bør vaske hendene synleg i forkant av nattverd og dåp.
* Framlegg til dåp i eigne gudstenester på grunn av plasskrav. Det er mogleg å ha to dåpsfylgje samstundes dersom det er plass – *vedteke av sokneråda.*
* Framlegg om at det vert orientert tydeleg om gjennomføring i forkant av nattverd – *vedteke av sokneråda*.

**Sak 11/21 Diakonal ressurs i soknet**

Astrid la fram.

Tillegg til saka: Vi er inviterte til møte om diakoni (ein person per sokn) i Førde Kyrkjetun torsdag 25. mars klokka 18.00–20.00.

Ordskifte:

* No har vi høve til å få diakonal ressurs i Jølster.
* Vi kan bruke diagonal ressurs til unge og eldre, t.d.: ungdomsklubb, konfirmantar, speidar, omsorgssenter. På Vassenden kan ein vurdere å bruke noko av ressursen til organisert hyggetreff for eldre, einskildpersonar og integrering.
* Pensjonistlaget har fått midlar til liknande føremål. Det går an å samarbeide med desse.
* Home-Start har gått over til kommunen, men Kyrkja er framleis samarbeidspart.

*Vedtak: Ålhus og Helgheim sokneråd ser positivt på å få nytta denne ressursen for å fygje opp diakonalplan og for å utvikle nye tiltak.*

*Vedtak: Marta Fimreite (Ålhus sokn) og Hildegunn Huus (Helgheim sokn) deltek på møte om diakoni i Førde Kyrkjetun torsdag 25. mars klokka 18.00–20.00.*

**Sak 12/21 Hans Nilsen Hauge-jubileum.**

Teaterframsyning/føredrag i Gaularhallen

Astrid la fram.

Soknerådet i ynskjer samarbeid og støtte frå andre sokneråd til å setje opp ei framsyning om Hans Nielsen Hauge i Gaularhallen. Lokalet er stort, men med dei gjeldande smittevernreglane vil det berre vere mogleg å samle maksimalt 100 publikummarar i lokalet. Dette makstalet kan verte justert ned til 20 personar med nye smittevernreglar frå 25. mars. Prosjektet kostar kr. 30.000,- som er tenkt delt på sokneråda i Sunnfjord.

*Vedtak: Ålhus og Helgheim sokneråd ynskjer ikkje å bidra med støtte til dette prosjektet. Vi treng meir informasjon om kva vi eventuelt forpliktar oss til, og smittevernreglane vil leggje store restriksjonar på talet på publikummarar.*

**Sak 13/21 Rekneskap Hyrdingrøysta**

Astrid la fram. Vedlegget vart delt ut på papir.

 Ordskifte:

* Rekneskapen er ført på Ålhus sokn.
* Vi sparar store portoutloger på at soknerådsmedlemane deler ut bladet.
* På fondet til Hyrdingrøysta står det no kr 82.745,-

Vedtak: *Ålhus og Helgheim sokneråd godkjenner rekneskapen 2020 for Hyrdingrøysta slik det ligg føre.*

**Sak 14/21** **Innspel til fellesrådet i høve planlagde tiltak for perioden 2021 – 2024.**

Astrid la fram.

* Vi syner til tidlegare framlegg og tiltak frå sokneråda i Ålhus og Helgheim sokn.

**Sak 15/21 Meldingar:**

* Kari Veiteberg deltek på gudsteneste i Helgheim kyrkje søndag 13. juni.
	+ Det vert ei samling på torsdagen i forkant av besøket. Kari Veiteberg kjem saman med systera som har skrive bok. Det kjem meir informasjon om dette seinare.
* Nytt frå fellesrådet
	+ Sjå referat frå fellesrådet.

**Tilkomen sak meldt av Reidar Knapstad:**

**Sak 16/21 Gjennomføring av gudstenestene i påska**

Rammene er 20 stykk i kyrka på tilviste plassar. Deltakarane kan ikkje vere tilreisande frå andre kommunar. Det er lov å samle 50 personar ute. Det skal vere 2 meter avstand både inne og ute.

Sokneråda vart samde om fylgjande gjennomføring av gudstenestene i påska:

Palmesundag: Utandørs gudsteneste i Helgheim med inviterte. Utdeling av salmebøker skjer ikkje på gudstenesta, men i morgon, 24. mars.

Skjærtorsdag: Innandørs gudsteneste med 20 deltakarar på Vassenden kyrkjesenter. Det vert ikkje kveldsmåltid.

Langfredag: Innandørs gudsteneste med 20 deltakarar i Ålhus.

Påskedag: Utandørs gudsteneste i Helgheim med 50 deltakarar (konfirmantar + ca. 20 til).

2. påskedag: Songkvelden på Vassenden kyrkjesenter er avlyst.

Maria Sture

møteskrivar